વિજય સાળગાંવકર (અજય દેવગન) ગોવામાં કેબલ-સર્વિસ ચલાવે છે. પ્રેમાળ પત્ની નંદિની (શ્રિયા સરન) અને બે દીકરીઓના સ્નેહના મજબૂત તાંતણે બંધાયેલો તેનો પરિવાર. માંડ ચાર ચોપડી ભણેલા વિજયને એક ગાંડો શોખ છે ફિલ્મો જોવાનો. ફિલ્મો જોઈ-જોઈને તેનું દિમાગ અસિસ્ટન્ટ કમિશનર ઑફ પોલીસ પ્રદ્યુમ્ન કરતાં પણ વધારે તેજ થઈ ગયું છે. હવે કરમનું કરવું ને ગોવાનાં ઇન્સ્પેક્ટર જનરલ ઑફ પોલીસ મીરા દેશમુખ (તબુ)નો જુવાન દીકરો ગાયબ થઈ જાય છે. તેને ગાયબ કરવાનું આળ આવે છે આ વિજય સાળગાંવકર પર. હવે સવાલ એ છે કે શું ભગવાનના માણસ જેવા દિલેર અને બચરવાળ માણસનું એ કેસ સાથે કોઈ જોડાણ હોઈ શકે ખરું? અને આમેય કાનૂન તો સબૂત માગેને? એ સબૂત એટલે કે પુરાવા મળશે ખરા? સવાલો ઘણા છે, જવાબ એક જ છે - ફિલ્મ પોતે.